*Tämä artikkeli käsittelee jalkapalloilijaa. Zoltán Gera on myös näyttelijä.*

**Zoltán Gera** (s. 22. huhtikuuta 1979 Pécs, Unkari) on unkarilainen jalkapalloilija. Hän on kotimaansa seurojen lisäksi edustanut englantilaisia West Bromwichia ja Fulhamia. Gera pelasi hyökkäävänä keskikenttäpelaajana ja häntä käytettiin joskus piilokärkenä sekä oikeana laitalinkkinä. Hänet tunnettiin myös voltin tekemisestä maalin jälkeen. Gera on voittanut urallaan muun muassa kahdesti Unkarin pääsarjamestaruuden ja kerran Englannin mestaruussarjan. Hän oli myös Unkarin maajoukkueen kapteeni vuodesta 2004 lähtien. Hänet valittiin vuoden unkarilaiseksi jalkapalloilijaksi kolmesti vuosina 2002, 2004 ja 2002. Hän lopetti maajoukkueuransa kertaalleen vuonna 2009, mutta palasi myöhemmin.

Ura
---

Gera siirtyi West Bromwich Albioniin heinäkuussa 2004 1,5 miljoonan punnan ja kolmen vuoden sopimuksella, jossa oli optio yhdestä kaudesta. Gera debytoi Valioliigassa elokuussa 2004 ottelussa Blackburn Roversia vastaan. Hän oli ensimmäistä kertaa avauskokoonpanossa Tottenham Hotspuria vastaan, ja hän teki ottelussa myös ensimmäisen liigamaalinsa. Gera alkoi samaan enemmään peliaikaa putoamistaistelussa olevassa seurassa, joka lopulta säilyi kuivilla. Ensimmäisellä liigakaudella syntyi loistavat kuusi maalia 38 ottelussa.

Kaudella 2005–2006 Gera pääsi loukkaantumisten vuoksi pelaamaan vain 15 liigaottelua. Seura putosi Valioliigasta Mestaruussarjaan. Seuraavat kaksi kautta Mestaruussarjassa sujuivat erittäin mallikkaasti, viimeisellään hän teki kahdeksan maalia ja voitti Mestaruussarjan. Kesäkuussa 2008 Gera hylkäsi uuden sopimuksensa West Bromin kanssa ja siirtyi ilmaisella siirrolla Fulhamiin. Gera debytoi Fulhamissa kauden 2008–2009 avausottelussa Hull Cityä elokuussa 2008. Syyskuussa 2008 Gera teki ensimmäisen maalinsa Fulhamissa ottelussa Bolton Wanderersia vastaan. Maaliskuussa 2009 ottelussa Manchester Unitedia vastaan Gera teki maalin saksipotkulla, joka takasi Fulhamille 2–0-voiton.

Kaudella 2009–2010 Gera vakiinnutti paikkansa Fulhamin avausmiehistössä. Hän teki Valioliigassa kaksi maalia, toisen Chelseaa vastaan. Eurooppa-liigassa hän teki kaksi maalia Juventusta vastaan. Hän onnistui maalinteossa myös välierässä Hamburgia vastaan, mutta Fulham hävisi finaalin Atlético Madridille jatkoajalla. Fanit valitsivat Geran seuran kauden pelaajaksi.

Maajoukkueura
-------------

Gera debytoi maajoukkueessa helmikuussa 2002 Sveitsiä vastaan. Hän on ollut tämän jälkeen Unkarin vakiopelaajia arvokisakarsinnoissa sekä kapteeni vuodesta 2004. Kokonaisuudessaan hän on pelannut vuosien 2006 ja 2010 MM-karsinnoissa sekä vuosien 2004 ja 2008 EM-karsinnoissa. Unkari ei ole selviytynyt näistä kertakaan lopputurnaukseen.

Lokakuussa 2009 MM-karsintaottelussa Tanskaa vastaan Unkarin valmentaja Erwin Koeman hyllytti Geran tämän myöhästyttyä joukkuetapaamisesta. Tämän jälkeen Gera erosi maajoukkueesta. Heinäkuussa 2010 Unkarin jalkapalloliitto ilmoitti erottaneensa Erwin Koemanin ja ottaneen tilalle Sándor Egervárin. Egervári sai Geran palaamaan maajoukkueeseen. Hän palasi elokuussa 2010 Englantia vastaan heti kapteeninauha kädessään. Vuonna 2017 Gera pelasi 97. maaottelunsa ja oli tuolloin Unkarin kaikkien aikojen kolmanneksi eniten maaotteluita pelannut mies.

Yksityiselämä
-------------

Gera meni naimisiin Tímean kanssa kesäkuussa 2004. Maaliskuussa 2008 Gerasta tuli isä hänen saatuaan lapsen nimeltä Hanna. Syntymän jälkeen Gera sai luvan jättää väliin ystävyysottelu Sloveniaa vastaan, jotta voisi viettää aikaa perheensä kanssa.

Vuonna 2006 Gera esiintyi Pepsin mainoksessa yhdessä Thierry Henryn, David Beckhamin, Roberto Carlosin, Ronaldinho ja Raúlin kanssa. Mainos edusti jalkapallon MM-kilpailuja vuonna 2006.

Palkinnot
---------

* Unkarin pääsarjamestauurs: 2001, 2004
* Unkarin cup: 2003, 2004
* Unkarin supercup: 2004
* Englannin mestaruussarja: 2008

**Henkilökohtaiset**

* Vuoden unkarilainen jalkapalloilija 2002, 2004, 2005
* Tibor Simon -palkinto 2003
* Paras maalintekijä ja pelaaja Unkarin jalkapallosarjassa 2003
* Unkarin jalkapalloliiton valinta kotimaansa parhaaksi jalkapalloilijaksi 2005

Lähteet
-------

1. 1 2  Career Origo. Viitattu 21.8.2010.  (englanniksi)
2. 1 2  Mondal, Subhankar: New Hungary Coach Sandor Egervari Reveals Zoltan Gera Wants National Team Return  29.7.2010. Goal.com. Viitattu 21.8.2010.  (englanniksi)
3. ↑  Albion bag Gera  28.12.2009. BBC Sport. Viitattu 16.8.2010.  (englanniksi)
4. 1 2  Zoltan Gera *ESPN*. ESPN Internet Ventures.  Arkistoitu 3.5.2008. Viitattu 16.8.2010.  (englanniksi)
5. ↑  Gera decides to join Fulham  9.6.2008. West Bromwich Albion FC.  Arkistoitu 16.2.2009. Viitattu 16.8.2010.  (englanniksi)
6. ↑  Gera joins Fulham from West Brom *BBC Sport*.  11.6.2008. BBC. Viitattu 16.8.2010.  (englanniksi)
7. ↑  Fulham 2-1 Bolton  13.9.2008. Fulham FC. Viitattu 21.8.2010.  (englanniksi)
8. ↑  Fulham 2-0 Manchester United  21.3.2009. Fulham FC. Viitattu 21.8.2010.  (englanniksi)
9. ↑  Hughes, Ian: Chelsea 2-1 Fulham  28.12.2009. BBC Sport. Viitattu 16.8.2010.  (englanniksi)
10. ↑  Zoltan Gera Fulham FC. Viitattu 21.8.2010.  (englanniksi)
11. ↑  Zoltan Gera  26.1.2005. World Soccer.  Arkistoitu 12.4.2008. Viitattu 18.8.2010.  (englanniksi)
12. ↑  Gera retires from Hungary  15.10.2009. ExtraFootie.  Arkistoitu 7.3.2010. Viitattu 18.8.2010.  (englanniksi)
13. ↑  Mamrud, Roberto: Hungary - Record International Players  28.8.2018. RSSSF. Viitattu 11.9.2018. (englanniksi)
14. ↑  PHOTO GALLERY: Albion 1 Leicester 4 West Bromwich Albion FC. Viitattu 21.8.2010.  (englanniksi)
15. ↑  Gera granted baby break by Hungary  26.3.2008. West Bromwich Albion FC.  Arkistoitu 30.4.2008. Viitattu 21.8.2010.  (englanniksi)
16. ↑  Gera joined the Blue Team! Careers Management Group.  Arkistoitu 5.3.2016. Viitattu 24.6.2009.  (englanniksi)

Aiheesta muualla
----------------

* Geran kotisivut (englanniksi)/(unkariksi)
* Gera Soccerbasessa (Arkistoitu – Internet Archive) (englanniksi)

Unkarin joukkue – Jalkapallon EM-kilpailut 2016
1 Király |
2 Lang |
3 Korhut |
4 Kádár |
5 Fiola |
6 Elek |
7 Dzsudzsák |
8 Nagy |
9 Szalai |
10 Gera |
11 Németh |
12 Dibusz |
13 Böde |
14 Lovrencsics |
15 Kleinheisler |
16 Pintér |
17 Nikolics |
18 Stieber |
19 Priskin |
20 Guzmics |
21 Bese |
22 Gulácsi |
23 Juhász |
Valmentaja Storck


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Yhdysvallat

 |

 |